La Pradèla e Puèglaurenç

La Pradèla e Puèglaurenç (Puilaurens en francés http://www.annuaire-mairie.fr/mairie-puilaurens.html, e la Pradella-Puillorenç en catalan) es una comuna lengadociana de Fenolhedés, situada dins lo departament d'Aude e la region d', ancianament de Lengadòc-Rosselhon.

Geografia
 Lo caplòc de la comuna es La Pradèla, vilatge desvolopat probablament al sègle XIX a un caireforc e a partir de 1901 sus la linha Carcassona- Ribesaltes. De mai d'industrias s'i installèron : filaturas, rèssas, gràcias a la fòrça idraulica de Boulzane (nom francés).

 Puèglaurenç, l'ancian caplòc de la comuna, es en bas del castèl e a quicòm coma 1,5km de La Pradèla, lo caplòc actual, situat al caireforc de la RD 117 e de la RD 22.

 Las plancartas de dintrada de Puèglaurenç ensenhan Puilaurens Lapradelle e los de La Pradèla pòrtan Lapradelle Puilaurens, ambe la traduccion eventuala en occitan. Sus la comuna, situada sus la RD 117, es inscrit Mairie Lapradelle-Puylaurens, ambe un y. A La Pradèla, la plancarta qu'ensenha la direccion de Puèglaurenç pòrta pas qu'aquel nom pr'aquò.  
vignette|upright=1.8|centre|Comunas a l'entorn.
400px|centre|La Pradèla dempuèi le castèl

 Perimètre del territòri 

Toponimia
Las fòrmas ancianas son : Castrum de Podio Laurentii en 1255, Garnisio Podii Laurencii en 1260, Rector de Podio Laurentio en 1347, Pech Laurens en 1263-1589, Puy Laurans..., Puylaurens, un chasteau de garde en 1594, Pechlaurens en 1277-1639, Peuilaurens en 1647, Puilaurens en 1781. La prononciacion occitana es Pechlaürens, Pellaürens Abbé Sabarthès, Dictionnaire topographique du département de l'Aude, 1912, p. 332-333, legir en linha https://gallica.bnf.fr/ark:/12148/bpt6k110095d/f424.item.texteImage , dins la grafia de l'abat Antòni Savartés, donc [pɛʃlaw'ɾens] o [pɛllaw'ɾens]. 
Puèglaurenç, atestat tanben [pɛʎaw'ɾens] per Fritz Krüger al començament del sègle XX https://archive.org/stream/revuededialectol03sociuoft#page/n154/mode/1up p. 147, es format de puèg, eretièr del latin podium, que son sens actual es caracteristic de las lengas occitanoromanicas e un pauc delà, e d'un nom d'òme, vengut del latin Laurentius Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 522Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 250.

 La Pradèla (La Pradèlha ?). Pas de fòrmas ancianas, çò qu'es normal per un lòc recent. Lo primièr element del mot Pradèla es prada, del latin prata, plural de pratum, que donèt prat e qu'aviá lo meteis sens en latin. Lo nom s'acaba per  un sufixe, diminutiu a l'origina, vengut del latin -ella Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 546Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 376 (per d'autres lòcs).

Istòria

 En 1868, la comuna de Salvesines se creèt del territòri de Puèglaurenç http://cassini.ehess.fr/cassini/fr/html/fiche.php?select_resultat=28212.

Administracion

 Abans la refòrma cantonala de 2014, aplicada en 2015, la comuna èra del canton d'Atsat; es ara del canton de La Val Nauta d'Aude (Quilhan).

Demografia

 La populacion de 1901 s'explica benlèu per la construccion del tròç de linha Sant Pau de Fenolhet-Ribesaltes, dubèrt en 1901, partida de la linha Carcassona- Ribesaltes.
 En  la populacion èra de  abitants e la densitat èra de  ab/km².

Lòcs e monuments
 Castèl de Puèglaurenç‎‎

Personalitats ligadas amb la comuna

Véser tanben
 Comunas d'Aude

Ligams extèrnes
 La Pradèla e Puèglaurenç sul site de l'Insee

Nòtas

Categoria:Comuna de Lengadòc
Categoria:Comuna d'Aude